Berlingske Tidende, 1824-06-21
Randers, den 16de Junii. Jgaar Eftermiddags, Kl. 3, havde vi den Glæde at see vor elskede Landsfader indtræffe hertil i høieste Velgaaende. Allerede fra tidligste Morgenstund vare Alle baade Gamle og Unge, i Bevægelse, og en overordentlig Mængde Landsbyfolk, som vare strømmede herind for at see deres elskede Konge, opfyldte Byen. Paa flere Steder i Gaderne havde man anbragt smagfulde Æresporte, prydede med Grønt og Blomster. Fra Kl. 2 var Alt i spændt Forventning. Borgervæbningens tvende Corpser vare traadt under Gevær, og havde placeret sig paa Byens Søndergade. Alle Skibe flagede; hvoriblandt en Skonnert, som var halet hen ligefor Sønderbro, og besat i Mast og Raaer med pyntede Søfolk, der modtog Majestæten, idet han kom paa Broen, med et, af Folket istemt, lydeligt Hurra, Kanonernes Torden og Klokkernes Ringning forkyndte nu ogsaa det festlige Øieblik, da Randerserne, efter 22 Aars lange Savn, igjen skulde skue det bedste Menneskes og den kjærligste Monarks elskede Træk. Hs. Majestæt behagede at træde at hos Hs. Høivelbaarenhed Amtmand v. Stemann der, saavelsom Officer=Corpset og en Commando af det her garnisonerende Militær, var taget Allerhøistsamme imøde. Monarken behagede strax naadigst at modtage Cour af Garnisonens saavelsom Borgervæbning gens Officerer, Byens og Omegnens geistlige og verdslige Embedsmænd, samt andre Honoratiores. Borgervæbningen havde den Ære at afgive Vagten for Kongen. Hs. Majestæt behagede nu at tage Byens offentlige Bygninger med flere offentlige og private Jndretninger i Øiesyn, saasom Raadhuset Kirken, Brandanstalterne, Skolerne, saavel den lærde Skole som Borger= og Fattigskolen; Fattighusene med Arbeidsanstalten, Hospitalet, Klædefabrikerne &c. ligeledes behagede Hs. Majestæt at tage det ved Byen værende skjønne Arsenal, Artillerie=Casernen Cavalleriets Exerceerskole, Ridehuus, Sygehuus o. s. v. i Øiesyn. Hs. Majestæt var overalt ledsaget af Overhofmarskalk Hauch, Ridder af Elephanten, &c.; Kammerherre Generalmajor v. Bülow, Chef for Generaladjutantstaben, Storkors og Dannebrogsmand, samt Ridder af den preussiske røde Ørn; Kammerherre Oberst von Gossel, Ridder af Dannebrogen; Kammerherre, Generaladjutant Rothe, Commandeur i Søe=Etaten og Deputeret i Admiralitetet, C. og D. M. Allevegne yttrede Hs. Majestæt sin naadigste Tilfredshed, med den gode Orden. Om Aftenen var hele Byen og Dronningens Hauge paa det skjønneste illumineret, den sidste med utallige couleurte Lamper og Beegkrandse, der tog sig overordentligt skjønt ud imellem det grønne Buskats. Hs. Majestæt havde den Naade at glæde Folket, der i overordentlig Mængde var strømmet herud, med sin Nærværelse. Ved Jndtrædesen i Haugen blev Allerhøistsamme, i den Rundeel, der omgiver Dronningens Støtte (der i denne Anledning ogsaa var smukt illumineret) modtaget af et Chor festligklædte Damer og Herrer, som, accompagnerede af Borgervæbningens Musik, afsang en Sang, der ved en lille Pige blev Hs. Majestæt overrakt. Ved Sangens Slutning lød et flere Gange gientaget og af Kanonernes Torden ledsaget Hurra; for vor elskte Konge, Hs. Majestæt behagede derpaa naadigst at tage en i Baggrunden anbragt, med det Kongelige Navnetræk og passende Jndskrift illumineret, Støtte i Øiesyn, takkede med rørende Nedladenhed de Syngende, og begav sig derpaa, under Folkets Jubel igjennem de illuminerede Gange til den fra Arsenalet nedløbende Alle, hvor han igjen steeg til Vogns og kjørte hjem. Lige for Haugen havde den ovenfor omtalte Skonnert lagt sig for Anker, skjønt illumineret med utallige Laterner og prydet med det Kongelige Navnetræk, der ved mangfoldige couleurte Lamper var anbragt imellem Masterne. Jkke mindre skjøndt illumineret vare alle Byens Gader, lige til det mindste Huus. Mange Bygninger, saavel offentlige som private, udmærkede sig ved passende Transparente eller andre smagfulde Decorationer. Jlluminationen vedvarede til Morgenstunden.